SET พลิกปิดลบ 6 จุด วอลุ่มเบาบาง 4.1 หมื่นลบ. โบรกฯมองสัปดาห์หน้าผันผวน วางแนวรับ 1,550
SET พลิกปิดลบ 6 จุด วอลุ่มเบาบาง 4.1 หมื่นลบ. โบรกฯมองสัปดาห์หน้าผันผวน วางแนวรับ 1,550
SET พลิกปิดลบ 6 จุด วอลุ่มเบาบาง 4.1 หมื่นลบ. โบรกฯมองสัปดาห์หน้าผันผวน วางแนวรับ 1,550
6 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,558.99 จุด ลบ 6.46 จุด หรือ 0.41% มูลค่าการซื้อขาย 4.11 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าพยายามที่จะยืนในแดนบวกได้ดีพอควร ซึ่งมองว่าเป็นการรีบาวด์หลังจากปรับตัวลงไปหลายวันที่ผ่านมา แต่เนื่องจากจะมีวันหยุดคาบเกี่ยวทำให้วอลุ่มเทรดโดยรวมเบาบาง และในช่วงบ่ายดัชนีฯก็แกว่งไซด์เวย์อ่อนตัวลง เป็นลักษณะของการขายเพื่อลดความเสี่ยงบ้าง ในช่วงที่ตลาดฯยังไม่มีปัจจัยใหม่เข้ามา ขณะเดียวกันการเจรจาการค้าระหว่างสหรัฐฯ และจีนก็ยังมีความไม่แน่นอนด้วย ด้านตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวก
สำหรับแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯมีโอกาสที่จะผันผวนก่อนที่จะถึงวันที่ 15 ธ.ค.ซึ่งเป็นวันที่สหรัฐฯจะปรับขึ้นภาษีนำเข้าสินค้าจากจีนรอบใหม่ ในระหว่างนี้ตลาดฯอาจแกว่งไปตามกระแสข่าวที่เกิดขึ้น
นอกจากนี้ให้ติดตามการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ในวันที่ 11 ธ.ค. และการประชุมธนาคารกลางยุโรป (ECB) ที่จะมีขึ้นในวันที่ 12 ธ.ค.นี้  ซึ่งทั้งสองการประชุมก็คาดว่าจะยังคงอัตราดอกเบี้ยนโยบาย
พร้อมให้แนวรับ 1,550-1,545 จุด ส่วนแนวต้าน 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 2,169.36 ล้านบาท ปิดที่ 147.00 บาท ราคาไม่เปลี่ยนแปลง
AOT มูลค่าการซื้อขาย 2,056.16 ล้านบาท ปิดที่ 75.25 บาท เพิ่มขึ้น 0.50 บาท
CPALL มูลค่าการซื้อขาย 1,892.70 ล้านบาท ปิดที่ 75.00 บาท ลดลง 0.25 บาท
PTT มูลค่าการซื้อขาย 1,453.68 ล้านบาท ปิดที่ 42.00 บาท ลดลง 0.25 บาท
ADVANC มูลค่าการซื้อขาย 1,270.65 ล้านบาท ปิดที่ 212.00 บาท ลดลง 2.00 บาท
ตลาดหุ้นเอเชีย
